આ ઉપરાંત ડભોઇના ચાંદોદ સેક્શનમાં અત્યારે ગેજ બદલવાનું કાર્ય ચાલી રહ્યું છે કારણકે ગુજરાત સરકારના પ્રસ્તાવિત સ્ટેચ્યુ ઓફ યુનિટી સુધી ઝડપથી પહોંચવા માટે આમ કરવું અત્યંત જરૂરી પણ છે. ડભોઇ અને ચાંદોદ રેલવે સ્ટેશન વચ્ચે નેરોગેજ ટ્રેન ગયા મહીને છેલ્લી વાર દોડી ચૂકી છે કારણકે હવે અહીં નેરોગેજમાંથી રેલવે લાઈનને બ્રોડગેજ કરવાનું કાર્ય શરુ થવાનું છે. તો આવા સંજોગોમાં ડભોઇ-મીયાગામ લાઈનને હેરિટેજ લાઈન બનાવવા માટે શું એ નેરોગેજને જાળવી રાખવામાં આવશે અને તેની બાજુમાં બ્રોડગેજ લાઈન નખાશે એ સવાલ હજીસુધી અનુત્તર રહ્યો છે.